ILINK มือขึ้น! คว้างานก่อสร้างสถานีไฟฟ้า “กฟภ.” 2 แห่ง มูลค่ารวมกว่า 300 ลบ.
ILINK มือขึ้น! คว้างานก่อสร้างสถานีไฟฟ้า "กฟภ." 2 แห่ง มูลค่ารวมกว่า 300 ลบ.
29 เม.ย. 2563

บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า เมื่อวันที่ 28 เม.ย.63 บริษัทฯได้ร่วมลงนามในสัญญาจ้างก่อสร้างสถานีไฟฟ้าวชิรบารมี จังหวัดพิจิตร จำนวน 1 งาน กับการไฟฟ้าส่วนภูมิภาค มูลค่า 161,000,000 บาท (รวมภาษีมูลค่าเพิ่มแล้ว) โดยมีระยะเวลาส่งมอบ 540 วัน นับถัดจากวันที่ได้รับหนังสือแจ้งจากการไฟฟ้าส่วนภูมิภาคให้เริ่มทำงาน
อีกทั้ง ได้ร่วมลงนามในสัญญาจ้างก่อสร้างสถานีไฟฟ้าสวนผึ้ง จังหวัดราชบุรี จำนวน 1 งาน กับการไฟฟ้าส่วนภูมิภาค มูลค่า 141,300,000 (รวมภาษีมูลค่าเพิ่มแล้ว) โดยมีระยะเวลาส่งมอบ 540 วัน นับถัดจากวันที่ได้รับหนังสือแจ้งจากการไฟฟ้าส่วนภูมิภาคให้เริ่มทำงาน